SKUPNI UKREP SVETA 2004/797/SZVP

z dne 22. novembra 2004

o podpori dejavnostim OPCW v okviru izvajanja Strategije EU proti širjenju orožja za množično uničevanje

SVET EVROPSKE UNIJE JE –

ob upoštevanju Pogodbe o Evropski uniji, zlasti člena 14 Pogodbe,

ob upoštevanju naslednjega:

Evropska unija dejavno izvaja zgoraj omenjeno Strategijo EU in uveljavlja ukrepe iz Poglavja III, zlasti tiste, povezane z zagotavljanjem univerzalnosti Konvencije o kemičnem orožju (CWC) in zagotavljanja finančnih sredstev za podporo posebnih projektov, ki jih izvajajo multilateralne institucije.

SPREJEL NASLEDNJI SKUPNI UKREP:

Člen 1

1. Za namene takojšnje in praktične uporabe nekaterih elementov Strategije EU proti širjenju orožja za množično uničevanje Evropska unija podpira dejavnosti Organizacije za prepoved kemičnega orožja (OPCW) z naslednjimi cilji:

2. Projekti OPCW, ki ustrezajo ukrepom iz Strategije EU so projekti, ki imajo namen krepiti:

spodbujanje CWC z izvedbo dejavnosti, vključno z regionalnimi in sub-regionalnimi delavnicami in seminarji, ki imajo cilj povečati članstvo v OPCW;

zagotavljanje trajnostne tehnične podpore državam pogodbenicam, ki jo zahtevajo za ustanovitev in učinkovito delovanje nacionalnih organov in sprejetje nacionalnih izvedbenih ukrepov, kakor to predvideva CWC;

mednarodno sodelovanje na področju kemičnih dejavnosti z izmenjavo znanstvenih in tehničnih informacij, kemikalij in opreme za namene, ki niso prepovedani s CWC, z namenom prispevati k razvoju usposobljenosti držav pogodbenic za izvajanje CWC.

Podroben opis zgoraj omenjenih projektov je podan v Prilogi.

Člen 2

1. Referenčni finančni znesek za tri projekte iz člena 1(2) je 1 841 000 EUR.

2. Stroški, ki se financirajo iz zneska, določenega v odstavku 1, se upravljajo v skladu s postopki Evropske skupnosti, in pravili, ki se uporabljajo za splošni proračun Evropske unije, z izjemo, da kakršnokoli pred-financiranje ne ostane v lastni Skupnosti.

3. Za namene izvajanja projektov iz člena 1, Komisija sklene finančni sporazum z OPCW o pogojih za uporabo prispevka EU v obliki nepovratnih sredstev. V finančnem sporazumu, ki se bo sklenil se bo določilo, da OPCW zagotovi razpoznavnost prispevka EU, ustrezno z njegovim obsegom.

4. Komisija poroča Svetu, skupaj z njegovim predsedstvom, o izvajanju prispevka EU.

Člen 3

Predsedstvo Sveta EU je, ob polni vključenosti Komisije, odgovorno za izvajanje tega skupnega ukrepa. Komisija nadzira pravilno izvajanje prispevka EU iz člena 2.

Člen 4

Ta skupni ukrep začne veljati z dnem sprejetja.

Veljati preneha eno leto po sprejetju.

Člen 5

Ta skupni ukrep se objavi v Uradnem listu Evropske unije.

PRILOGA

Podpora EU dejavnostim OPCW v okviru izvajanja strategije EU proti širjenju orožja za množično uničevanje

1. Cilj in opis

Splošni cilj: podpirati zagotavljanje univerzalnosti CWC, zlasti z namenom spodbuditi pristop držav, ki niso pogodbenice (držav podpisnic in držav, ki niso podpisnice) k CWC in podpirati izvajanje CWC v državah pogodbenicah.

Opis: EU pomoč OPCW bo usmerjena na naslednja področja, za katere so države pogodbenice CWC ugotovile potrebo po nujnem ukrepanju:

(i) spodbujanje univerzalnosti CWC;

(ii) podpora izvajanju CWC v državah pogodbenicah;

(iii) mednarodno sodelovanje na področju kemičnih dejavnosti.

Projekti, ki so opisani spodaj, bodo upravičeni izključno do podpore EU. Financiranje EU bo krilo samo izdatke, ki so povezani izključno z izvajanjem projektov. V skladu s tem projekti ne bodo financirani iz rednega proračuna 2005 OPCW. Poleg tega OPCW izvaja naročila vsega blaga, del in storitev.

2. Opis projekta

2.1 Projekt 1: Spodbujanje univerzalnosti CWC:

Namen projekta: Okrepljeno članstvo v CWC

Rezultati projekta:

(i) Okrepljeno članstvo v CWC v različnih geografskih regijah (v karibski regiji, Afriki, sredozemskih državah, jugovzhodni Aziji in pacifiških otokih).

(ii) Okrepljeno regionalno povezovanje v mreže (vključno z ustreznimi sub-regionalnimi organizacijami in mrežami na različnih področjih bistvenih za CWC).

Opis projekta: Z univerzalnostjo povezane regionalne, sub-regionalne in dvostranske dejavnosti

Sodelovanje držav, ki niso pogodbenice v regionalnih/sub-regionalnih dejavnostih nudi OPCW možnosti za vzpostavitev/razvoj stikov s predstavniki iz prestolnic teh držav in za poudarjanje prednosti in koristi pristopa k CWC, kakor tudi s tem povezanih obveznosti. Pomoč in tehnična podpora se zagotavljata tudi pri zadevah, ki so posebno povezane s pripravo pristopa k CWC.

Na splošno se je zaradi ravni financiranja OPCW omejila na izvedbo manjšega števila regionalnih seminarjev in delavnic, ki so bili oblikovani predvsem za povečanje političnega zavedanja koristi po CWC za države, ki niso pogodbenice.

Od začetka veljavnosti CWC leta 1997, so bile vsako leto izvedene tri do štiri regionalne prireditve.

Višina razpoložljivih finančnih sredstev, skupaj s prostovoljnimi prispevki, ni dovolila bolj intenzivnih in ciljno naravnanih načinov pomoči državam, ki niso pogodbenice v postopku priprave na pristop k CWC, na primer dvostranskih obiskov ali regionalnih ali sub-regionalnih srečanj, usmerjenih v vprašanja nacionalnih izvedbenih ukrepov v povezavi z ratifikacijo CWC.

Iz projekta bodo v letu 2005 financirane naslednje dejavnosti:

(i) Delavnica o CWC za države, ki niso pogodbenice v karibski regiji, ki bo omogočila sodelovanje tistih, ki sprejemajo odločitve in regionalnih/sub-regionalnih organizacij, npr. CARICOM, OECS (prireditev v eni od držav članic OECS, v drugem četrtletju leta 2005, dva dni, datumi se določijo naknadno). Povabljeni bodo predstavniki z vključno Antigue in Barbude, Bahamov, Barbadosa, Dominikanske republike, Haitija, Hondurasa in Grenade. Nadvse bi bila dobrodošla eden ali dva gostujoča predavatelja iz EU, ki bi sodelujočim predstavila pobude EU proti širjenju orožja za množično uničevanje in razoroževanju v zvezi z orožjem za množično uničevanje (WMD). Skupni znesek predvidenih stroškov prireditve: 28 000 EUR

(ii) Delavnica o CWC za države, ki niso pogodbenice, v Afriki (prireditev v južni/centralni Afriki, se določi naknadno, tri dni, prvo četrtletje leta 2005), organi odločanja držav, ki niso pogodbenice in ustrezne regionalne/sub-regionalne organizacije sponzorirajo sodelujoče. Povabljeni bodo predstavniki Angole, Srednje-afriške republike, Komorov, Konga, Demokratične republike Kongo, Džibutija, Egipta, Gvineje Bissau, Liberije, Madagaskarja, Sierra Leoneja in Somalije. Nadvse bi bil dobrodošel gostujoči predavatelj iz EU, ki bi sodelujočim predstavil pobude EU proti širjenju orožja za množično uničevanje in razoroževanju v zvezi z WMD. Skupni znesek predvidenih stroškov prireditve: 69 000 EUR

(iii) Delavnica o CWC za države Sredozemlja in Srednjega vzhoda. Povabljeni bodo predstavniki iz Egipta, Iraka, Izraela, Libanona in Sirije. Poleg tega bodo povabljeni organi odločanja in svetovalni organi v državah, ki niso pogodbenice in ključni predstavniki iz regionalnih držav pogodbenic in organizacij. Mogoče bosta potrebna eden ali dva gostujoča predavatelja iz EU, ki bi sodelujočim predstavila pobude EU proti širjenju orožja za množično uničevanje in razoroževanju v zvezi z WMD, politično-varnostne vidike Evropsko-sredozemskega partnerstva, ukrepe za nadzor izvoza, ki jih izvaja EU, itd. Skupni znesek predvidenih stroškov prireditve: 62 000 EUR

(iv) Ciljno usmerjeno sub-regionalno usposabljanje in podpora za države, ki niso pogodbenice, v Aziji (prireditev se določi naknadno, dva do tri dni, tretje četrtletje leta 2005). Povabljeni bodo predstavniki Butana, Kambodže, Severne Koreje, Iraka, Libanona, Mjanmara, Niueja, Sirije, Salomonovih otokov in Vanuatuja. Sponzorstvo predstavnikov iz držav, ki niso pogodbenice in regionalnih udeležencev v majhnih sub-regionalnih skupinah ali srečanje tistih, ki na nacionalni ravni sprejemajo odločitve. Nadvse bi bila dobrodošla eden ali dva gostujoča predavatelja iz EU, ki bi sodelujočim predstavila pobude EU proti širjenju orožja za množično uničevanje in razoroževanje. Skupni znesek predvidenih stroškov prireditve: 48 000 EUR Skupni znesek predvidenih stroškov projekta 1: 207 000 EUR

2.2 Projekt 2: Nacionalno izvajanje CWC

Namen projekta: Ustanovitev in učinkovito delovanje nacionalnih organov, sprejem nacionalnih izvedbenih ukrepov in sprejem vseh administrativnih ukrepov, ki se jih zahteva v skladu z obveznostmi iz člena VII CWC.

Rezultati projekta:

(i) Olajšati ustanovitev in učinkovito delovanje nacionalnih organov in sprejem ustreznih izvedbenih ukrepov v vseh regijah, s pravno in tehnično pomočjo in izvedbeno podporo nacionalnim organom.

(ii) Uveljavitev zakonodaje, ki državam pogodbenicam zagotavlja primerne informacije in nadzor nad uvozom in izvozom kemikalij naštetih v CWC, iz njihovega ozemlja, kakor tudi večje razširjanje informacij o predpisih EU glede nadzora izvoza in njihovo upoštevanje.

(iii) Odstranitev neskladij med podatki o uvozu in izvozu, ki jih pripravijo države članice, z namenom povečanja zaupanja v sposobnost zagotavljanja, da se prenos navedenih kemikalij uporablja za namene, ki niso prepovedani v CWC.

Opis projekta: projekt bo pripomogel k izboljšanju učinkovitega delovanja nacionalnih organov in k sprejemu primernih izvedbenih ukrepov z:

(a) Pravna in tehnična pomoč gostujočih strokovnjakov kot odziv na posebne potrebe držav pogodbenic, ki še morajo izpolniti svoje obveznosti iz člena VII. Takšno pomoč nudijo strokovnjaki/sredstva OPCW osebja, katerim se, če je to potrebno, priključijo strokovnjaki EU. Vsak obisk bo trajal približno 5 dni. Nobenega obiska se ne bodo udeležili več kot trije strokovnjaki. Skupni znesek predvidenih stroškov: 135 000 EUR

(b) Sodelovanje nacionalnih organov in drugih zadevnih agencij na tehničnih srečanjih o prenosu določb CWC, kar bo omogočilo širše razširjanje informacij o teh določbah in upoštevanje predpisov EU o nadzoru izvoza. Skupni znesek predvidenih stroškov: 189 000 EUR

(c) Sodelovanje carinskih uradnikov na srečanju v zvezi s predpisi o nadzoru izvoza, ki so povezani s CWC. Bistvena komponenta za zagotovitev, da se prenos kemikalij uporablja za predvidene namene, je ozaveščenost carinskih uradnikov glede določb CWC. Na tem srečanju bodo izvajali tudi simulacijske vaje, razpravljali o scenarijih in izmenjevali izkušnje strokovnjakov EU in drugih sodelujočih držav članic. Skupni znesek predvidenih stroškov: 165 000 EUR Skupni znesek predvidenih stroškov projekta 2: 489 000 EUR

2.3 Projekt 3: Mednarodno sodelovanje na področju kemičnih dejavnosti

Namen projekta:

Olajšati razvoj usposobljenosti držav pogodbenic za izvajanje CWC na področju kemijskih dejavnosti v skladu z določbami člena XI CWC.

Ta projekt je predvsem usmerjen na izgradnjo zmogljivosti s pomočjo v obliki opreme, tehnično pomočjo za laboratorije in usposabljanjem na področju analiznih znanj.

Rezultati projekta/dejavnosti:

(i) Iskanje donatorskih institucij, ki so pripravljene posredovati rabljeno, vendar še vedno uporabno, laboratorijsko opremo laboratoriju, financiranemu z javnimi sredstvi, ali akademski instituciji ali vladni agenciji v državah pogodbenicah, katerih gospodarstvo je v razvoju ali prehodnem obdobju.

(ii) Dobava 50 novih namiznih računalnikov standardne konfiguracije s tiskalniki kot donacija nacionalnim organom v zgoraj omenjenih ciljnih državah pogodbenicah.

(iii) Zagotavljanje določene bistvene opreme za izboljšanje kakovosti in točnosti kemičnih analiz v laboratorijih, financiranih z javnimi sredstvi, v državah pogodbenicah, katerih gospodarstvo je ali v razvoju ali v prehodnem obdobju.

(iv) Omogočanje laboratorijem v teh ciljnih državah pogodbenicah dvigniti raven tehnične usposobljenosti.

(v) Pomoč usposobljenim analiznim kemikom iz držav pogodbenic za pridobitev nadaljnjih izkušenj in praktičnega znanja za lažje analize kemikalij v zvezi z nacionalnim izvajanjem CWC.

Opis projekta:

Prispevek EU bo usmerjen na naslednje tri vidike:

(a) Pomoč v obliki opreme: obsega izgradnjo zmogljivosti nacionalnih organov in drugih ustreznih institucij držav pogodbenic, katerih gospodarstvo je v razvoju ali v prehodnem obdobju, tako da se jim omogoča izvajanje CWC in uporaba kemije v miroljubne namene. Številni nacionalni organi so navedli pomanjkanje razpoložljive nujne pisarniške opreme, kot so računalniki in pripomočki za organiziranje in vodenje njihovega poslovanja. Projekt dobavlja nacionalnim organov v ciljnih državah pogodbenicah 50 novih namiznih računalnikov standardne konfiguracije, z dodatki, vključno s tiskalniki. Postopek odobritve Vzpostavljen bo postopek odobritve, ki bo v zvezi z izbiro nacionalnih organov za nove računalnike vključeval predstavnika EU. Skupni znesek predvidenih stroškov: 75 000 EUR

(b) Laboratorijska pomoč V programu laboratorijske pomoči nudi OPCW pomoč pri izboljšanju tehnične usposobljenosti laboratorijev, udeleženih v kemijske analize in nadzor. Pomoč je v glavnem v obliki finančne podpore za opravljanje tehnične ocene ali revizije laboratorija za izboljšanje njegove usposobljenosti, izpopolnjevanje tehničnega osebja v razvitejših laboratorijih/institucijah za razvoj sposobnosti, praksa v akreditiranih laboratorijih za širjenje znanja, opravljanje manjšega števila raziskovalnih projektov v zvezi z razvojem metod, potrjevanje itd. Vendar pomoč, ki jo nudi OPCW, ne krije stroškov nabave strojne opreme ali drugih stroškov investicij. Ker je torej razpoložljiva strokovna pomoč v OPCW zaradi drugih obveznosti omejena, je treba takšno pomoč pridobiti od zunanjih virov. Podpora EU pri kritju stroškov teh potreb bo bistveno pripomogla k znatnemu izboljšanju tehnične usposobljenosti in izboljšanju kakovosti in točnosti kemijskih analiz v laboratorijih ciljnih držav pogodbenic. Projekt krije tehnično pomoč, kot tudi določeno nujno strojno opremo (plinski kromatografi, plinski kromatografi z masnim spektrometrom, itd) za omejeno število osmih laboratorijev, financiranih z javnimi sredstvi, ki v državah, katerih gospodarstvo je v razvoju ali v predhodnem obdobju, delujejo na področju uporabe kemije za namene, ki niso prepovedani s CWC. Zainteresirane institucije iz ciljnih držav pogodbenic lahko vložijo zahtevke, ki morajo biti posredovani preko njihovih nacionalnih organov/stalnih delegacij. Postopek odobritve Za namen projekta 3 bo vzpostavljen postopek odobritve, ki bo pri izbiri upravičencev do te donacije vključeval predstavnike Predsedstva Sveta EU, pisarne osebnega predstavnika visokega predstavnika proti širjenju orožja za množično uničevanje, službe Komisije in OPCW. Za projekte v zvezi z osmimi laboratoriji, financiranimi z javnimi sredstvi, vključno s pomočjo v obliki strojne opreme, je potrebno predhodno soglasje držav članic EU. Vsi transferji v okviru tega projekta so v skladu z Uredbo Sveta (ES) št. 1334/2000 z dne 22. junija 2000 o vzpostavitvi režima Skupnosti za nadzor izvoza blaga in tehnologije z dvojno rabo (1) in smernicami ustrezne ureditve nadzora izvoza, v okviru katerega se lahko tehnični sekretariat OPCW povabi, da izvaja nadzorno vlogo. Države pogodbenice CWC, ki bodo v okviru tega projekta upravičenci, zagotovijo uporabo dobavljenega blaga v skladu z določbami CWC, tako da v ta namen s tehničnim sekretariatom OPCW podpišejo memorandum o soglasju. Skupni znesek predvidenih stroškov: 900 000 EUR

(c) Tečaj razvoja analiznih sposobnosti Akademska institucija v Evropi bo izvajala tečaj razvoja analiznih sposobnosti. Tečaja se bo udeležilo 20 udeležencev. Njegov namen je kvalificiranim kemikom analitikom v državah pogodbenicah, katerih gospodarstvo je v razvoju ali v prehodnem obdobju, pomagati pri pridobitvi dodatnih izkušenj in praktičnega znanja; olajšati analize kemikalij v zvezi z nacionalnim izvajanjem CWC; povečati nacionalno usposobljenost v državah članicah z izvajanjem usposabljanj v analizni kemiji za osebje v industriji, akademskih institucijah in državnih laboratorijih; olajšati uvedbo dobre laboratorijske prakse; in razširiti bazen človeških virov, ki jih bodo v prihodnje lahko uporabili nacionalni organi in tehnični sekretariat OPCW. Tečaj bo v obdobju junija-julija 2005 trajal 2 tedna. Zajemal bo teoretično in praktično usposabljanje na področjih v zvezi s sistemi potrjevanja, reševanjem problemov, pripravo vzorcev in analizami. Skupni znesek predvidenih stroškov prireditve: 115 000 EUR Skupni znesek predvidenih stroškov projekta 3: 1 090 000 EUR

3. Trajanje

Ocenjeni skupni čas trajanja za izvedbo skupnega ukrepa je 12 mesecev.

4. Upravičenci

Upravičenci dejavnosti v zvezi z univerzalnostjo so države, ki niso pogodbenice CWC (države podpisnice in države, ki niso podpisnice). Upravičenci dejavnosti v zvezi z izvajanjem so države nečlanice EU, ki so pogodbenice Konvencije. OPCW v povezavi s predsedstvom Sveta EU določi države upravičenke.

5. Subjekti za izvajanje projekta

Izvajanje treh projektov bo zaupana OPCW. Tri projekte bodo izvajali uslužbenci OPCW s pomočjo držav članic OPCW in njihovih institucij, izbranih strokovnjakov ali pogodbenih sodelavcev, kot je navedeno. V primeru pogodbenikov bo OPCW izpeljala naročanje blaga, dela ali storitev v okviru tega skupnega ukrepa v skladu s pravili in postopki OPCW, ki se uporabljajo kakor je določeno v Sporazumu o prispevku Evropske skupnosti z mednarodno organizacijo.

6. Udeležene tretje osebe

Ti projekti bodo financirani 100 % na podlagi tega skupnega ukrepa. Strokovnjaki držav članic OPCW lahko imajo status udeležene tretje osebe. Delovali bodo po standardnih pravilih delovanja strokovnjakov OPCW.

7. Ocena potrebnih sredstev

Prispevek EU bo 100 % kril izvajanje treh projektov, kakor so opisani v tej prilogi. Ocenjeni stroški so naslednji:

Projekt 1: 207 000 EUR

Projekt 2: 489 000 EUR

Projekt 3: 1 090 000 EUR

Skupni strošek (brez varnostne rezerve): 1 786 000 EUR

Poleg tega je vključena varnostna rezerva v višini približno 3 % upravičenih stroškov (55 000 EUR).

Skupni strošek (vključno z varnostno rezervo): 1 841 000 EUR

8. Referenčni finančni znesek za kritje stroškov projekta

Skupni stroški projekta znašajo 1 841 000 EUR.

(1) UL L 159, 30.6.2000, str. 1. Uredba, kakor je bila nazadnje spremenjena z Uredbo (ES) št. 1504/2004 (UL L 281, 31.8.2004, str. 1).